ויליאם באטלר

ויליאם מורגן באטלר (באנגלית: William Morgan Butler; 29 בינואר 1861 — 29 במרץ 1937) היה פוליטיקאי ומשפטן אמריקאי שכיהן כחבר הסנאט של ארצות הברית מטעם קהיליית מסצ'וסטס בשנים 1924–1926.

ביוגרפיה 
באטלר נולד בניו בדפורד, שם למד בבית הספר הציבורי ולמד משפטים. הוא התקבל ללשכת עורכי הדין של מסצ'וסטס ב-1883. לאחר שסיים את לימודיו במחלקת המשפטים של אוניברסיטת בוסטון ב-1884, הוא עסק בעריכת דין בניו בדפורד עד 1895. הוא היה חבר בית הנבחרים של מסצ'וסטס בשנים 1890–1891, ואחר כך כיהן כחבר בסנאט של מסצ'וסטס מ-1892 עד 1895. בשנים 1894–1895 היה נשיא הסנאט.

באטלר עבר לבוסטון ב-1895, והמשיך לעסוק במשטים עד 1912, עת עבר לעסוק בייצור מוצרי כותנה. הוא היה חבר הוועדה לעדכון חוקי מסצ'וסטס מ-1896 עד 1900, והיה יו"ר הוועדה הרפובליקנית הלאומית בשנים 1924–1928.

ב-13 בנובמבר 1924 מונה באטלר לסנאט של ארצות הברית כדי למלא את שארית תקופת כהונתו של הסנאטור הנרי קבוט לודג'. הוא כיהן בסנאט עד דצמבר 1926, עת נבחר יורשו החוקי בבחירות מיוחדות. באטלר לא הצליח להעמיד את עצמו לתקופת כהונה מלאה בסנאט.

בטלר כיהן כיו"ר ועדת הפטנטים בקונגרס ה-69, ולאחר שעזב את הסנאט שב לענייני עסקים. ב-1932 ביקש באטלר לחזור לראשות הוועדה הרפובליקנית הלאומית, אך הובס על ידי ג'ון ריצ'רדסון ברוב של 18 לעומת 15. באטלר הלך לעולמו בשלהי מרץ 1937 ונטמן בבית העלמין פורסט הילס.

קישורים חיצוניים 

 
 

חברי בתי המחוקקים של מדינת מסצ'וסטס
יושבי ראש הוועדה הרפובליקנית הלאומית
חברי הסנאט של ארצות הברית ממסצ'וסטס
סנאטורים חברי המפלגה הרפובליקנית
חברי הסנאט של ארצות הברית שמונו לתפקידם
אמריקאים שנולדו ב-1861
אמריקאים שנפטרו ב-1937